ኢትዮጵያ ሁለት የመዝናኛ ከተሞችን ልትገነባ ነው፡፡
ባሕር ዳር፡ መስከረም 11/2013ዓ.ም (አብመድ) ኢትዮጵያ በቀጣዮቹ አሥር ዓመታት ቀዳሚ የቱሪስት መዳረሻ የመሆን ግቧ አካል የሆኑ ሁለት የመዝናኛ (ሪዞርት) ከተሞችን ልትገነባ መሆኑን የባህልና ቱሪዝም ሚኒስቴር አስታወቀ።በሚኒስቴሩ የቱሪዝም እቅድ ዘርፍ መሪ አቶ አህመድ መሐመድ እንደተናገሩት ከመዝናኛ ከተሞቹ አንዱ የሚገነባው በታላቁ የኢትዮጵያ ሕዳሴ ግድብ ዙሪያ ነው። ግድቡ ሲጠናቀቅ 70 ገደማ ደሴቶች ይኖራሉ፤ ግድቡ ሲጠናቀቅም በሀገሪቱ ዋነኛው የቱሪስት መዳረሻ ይሆናል።ሪዞርቶችን በግል ባለሀብቶች እንደሚገነቡ የተናገሩት አቶ አህመድ የመዝናኛ ከተሞቹ ሀገሪቱ ከቱሪዝም ዘርፍ የምታገኘው ገቢ ከፍ እንደሚያደርጉ ገልጸዋል።